Ego Odo, dux Burgundie, universis tam presentibus quam futuris notum facio quod ego pacem reformavi super quadam discordia que erat inter S. de Blumereies et Anselinum de Mauneio in terra de Leesme que de Beatrix, uxore sua, movebat, sorore dicti S., tali modo quod S. acquitavit integre Anselino et Beatrici hoc quod habebat apud Leesme ante me in feodo et in hereditate et eschetam Stephani fratris dicte B. Hoc autem quod A. et B. habent apud Leesme tenent de me in suo proprio, et hoc quod Huardus tenet et dominus Hugo de Saliva pro Aelix, uxore sua, tenent de dicto Anselino, et hoc totum tenet dominus Anselinus de me. Et ut ratum et inconcussum permaneat, presentem paginam sigilli mei munimine roboravi. Actum anno gracie M°CC°XIII°.